# Информации - долготрајна одредба за безбедност на заедницата во училиштето

**Што е долготрајна одредба за безбедност на заедницата во училиштето?**

Некои луѓе, како што се директорите и персоналот на одделот за образование и обука, се нарекуваат „овластени лица“. Тие имаат овластување да издаваат одредби кои поставуваат правила што треба да ги следите кога одите во училиштето или кога имате обврски спрема него.

Одредбата може да ве спречи да влегувате или престојувате на училишните терени или на други места каде што се одвиваат училишни активности. Одредбата може да наведе дека не ви е дозволено да се однесувате на одреден начин кон одредени луѓе, во одредено време, во училиштето или на други места каде што се одвиваат училишни активности. Одредбата може да вклучува посебни околности, како временски термини или области каде што одредбата не се применува.

Оваа одредба ви е дадена за наставниците, учениците и другите луѓе во училиштето да се чувствуваат безбедно. Повеќе информации за одредбите за безбедност на заедницата во училиштето може да најдете [овде](https://www.vic.gov.au/school-community-safety-orders). Може да погледнете видео [овде](https://vimeo.com/723185699/0195aac2e2) за да ви помогне да разберете што прават одредбите за безбедност на заедницата во училиштето.

**Колку долго важи одредбата?**

Одредбата исто така ви кажува колку долго ќе важат овие правила. Најдолгото време за кое може да важи одредбата е 12 месеци.

**Како да му соопштам на училиштето дека не се согласувам со донесување на некоја одредба?**

Пред овластено лице да може да изготви одредба, мора да ве извести дека размислува да изготви одредба и зошто мисли дека одредбата треба да се направи. Може да поднесете „приговор“ до овластеното лице за да објасните зошто постапивте на одреден начин, како тоа ќе влијае на вас или на вашето дете или на што било друго што треба да се знае, за да може да одлучи дали да изготви одредба. На пример, можеби ќе сакате да му кажете на овластеното лице дека вашето дете има попреченост за да може овластеното лице да направи подготовки за да продолжите да го поддржувате детето да оди на училиште.

Имате 7 дена да поднесете приговор откако овластеното лице ќе ви соопшти дека се размислува за воведување на одредба. Исто така може да побарате повеќе време за да поднесете приговор доколку ви е потребно.

Напишаниот приговор може да биде пратен електронски или преку писмо до овластеното лице. Може да го користите образецот на веб-страницата на Одделот за образование и обука [овде](https://www.vic.gov.au/school-community-safety-orders).

Доколку не сакате да напишете приговор, наместо тоа, може да побарате да дадете вербален приговор. Исто така може да побарате од некој друг да поднесе приговор во ваше име, како што е вашето лице за поддршка за попреченост или преведувач.

**Доколку имам дете во училиштето, што ќе се случи со него сега кога треба да следам краткотрајна одредба?**

Вашето училиште има внимателно размислено за тоа како одредбата ќе влијае на вашето дете и како вие се грижите за него. Одредбата не е наменета да ве спречи да се грижите за детето или да бидете вклучени во неговото образование.

Вашето училиште ќе ви даде „Протокол за комуникации и пристап“ што е можно поскоро откако ќе ви издаде одредба. Ова ќе утврди:

* како може да ви се каже за образованието на вашето дете
* како вашето дете може да продолжи да оди на училиште и безбедно да учествува во училишните активности
* што ќе направат за да се погрижат вашето дете да биде поддржано и згрижено.

**Што ќе се случи ако не почитувам некоја одредба?**

Доколку не ги следите правилата наведени во одредбата, училиштето може да поднесе барање до судот за да ве натера да ја следите одредбата.

Доколку судот утврди дека сте згрешиле со тоа што не сте ја следеле одредбата, тој може:

* да побара од вас да платите парична казна
* да побара од вас да се придржувате до одредбата
* да побара од вас да преземете конкретни дејствија за усогласување со одредбата
* да побара од вас да направите сè друго што судот смета дека е соодветно.

Нема да добиете затворска казна, нема да добиете криминално досие или кривична казна за непочитување на одредба.

**Што доколку ми е потребна измена на одредбата?**

Доколку сакате правилата во одредбата да бидат отстранети или изменети, може да побарате од овластеното лице кое ја изготвило одредбата да ги направи тие промени. Доколку овластеното лице се согласи, потребно е да ви даде писмена копија од изменетата одредба. Доколку не се согласуваат, тие треба да ги следат истите барања како и кога прават долготрајна одредба.

Доколку овластено лице сака да додаде нови правила на одредбата, треба да ги следи истите барања како и при изготвување на долготрајна одредба.

**Што доколку сакам да поднесам жалба против одредбата?**

Може да аплицирате во вашето училиште за да поднесете жалба против одредба поради следните причини:

* Доколку не се согласувате дека требаше да се направи одредба против вас
* Доколку имате побарано од овластеното лице да промени нешто во одредбата, но тие одбиле, а вие не сте задоволни со оваа одлука
* Доколку овластеното лице ја има изменето одредбата, а вие не сте задоволни од оваа одлука
* Доколку овластеното лице одлучило да не ја откаже одредбата, а вие не сте задоволни од оваа одлука.

Одлуката за внатрешен преглед може да потрае 28 дена од моментот кога вашата апликација ќе биде испратена до директорот. Овој временски период се користи за внимателно да се проценат причините за одредбата што е направена против вас и причините наведени во врска со вашето поднесување.

Внатрешниот ревизор може да направи промени во одредбата, да ја откаже одредбата или да не го направи ниту едното ниту другото. Откако ќе се донесе одлука, ќе бидете известени по е-пошта и/или по пошта и ќе добиете копија од причините за резултатот на внатрешниот преглед за да ви помогне да ја разберете донесената одлука.

Доколку не сте задоволни со исходот од внатрешната проверка, може да поднесете жалба против одлуката до Викторијанскиот граѓански и административен трибунал. Повеќе информации околу оваа активност на веб-страницата на Одделот за образование и обука може да најдете [овде](https://www.vic.gov.au/school-community-safety-orders).

**Што доколку ми треба преведувач/толкувач или друга поддршка?**

Доколку ви треба преведувач, толкувач или лице за поддршка, може да се обратите кај директорот на училиштето кој може да ви помогне да добиете поддршка.

Доколку вашето дете оди во државно училиште, може да контактирате и со регионалната канцеларија на Одделот за образование и обука за дополнителна поддршка.

|  |  |
| --- | --- |
| Североисточна ВикторијаТелефон: 1300 333 231Е-пошта: nevr@education.vic.gov.au  | Северозападна ВикторијаТелефон: 1300 338 691Е-пошта: nwvr@education.vic.gov.au  |
| Југоисточна ВикторијаТелефон: 1300 338 738Е-пошта: sevr@education.vic.gov.au  | Југозападна ВикторијаТелефон: 1300 333 232Е-пошта: swvr@education.vic.gov.au  |

**Што доколку ми се потребни повеќе информации?**

За повеќе информации може да ја посетите веб-страницата на Одделот за образование и обука [овде](https://www.vic.gov.au/school-community-safety-orders).